Official Journal L 247 , 05/09/1998 P. 0006 - 0008



NARIADENIE KOMISIE (ES) č. 1900/98 zo 4. septembra 1998, ktorým sa mení a dopĺňa príloha I k nariadeniu Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín[1], ktoré bolo naposledy zmenené a doplnené nariadením Komisie (ES) č. 1488/97[2], najmä na prvú a druhú zarážku článku 13, keďže ustanovenia, ktorými sa riadia charakteristiky substrátov na produkciu húb, majú byť zahrnuté do prílohy I, aby sa umožnila ekologická výroba húb v členských štátov za tých istých výrobných podmienok; keďže poľnohospodárske zložky týchto substrátov pochádzajú v zásade z hospodárstiev vyrábajúcich podľa ekologickej výrobnej metódy; keďže však niektoré zložky, najmä slama a hnoj, sa v nedajú bežne získať z ekologickej výroby v dostatočných množstvách; keďže je preto vhodné predvídať primerané prechodné obdobie, ktoré by umožnilo výrobcom prispôsobiť sa novým požiadavkám; keďže tretia zarážka článku 7 odseku 2 zavádza možnosť definovať osobitné požiadavky na označovanie výrobkov získaných pomocou niektorých produktov uvedených v prílohe II k nariadeniu Rady (EHS) č. 2092/91; keďže je v tejto konkrétnej výrobe vhodné predvídať informatívne označovanie vzhľadom na neorganický pôvod zložiek substrátu počas prechodného obdobia; keďže by sa malo zvážiť ďalšie zdokonalenie požiadaviek ustanovených v tomto nariadení, najmä pokiaľ ide o podmienky používania, vrátane maximálneho percenta hnoja nepochádzajúceho z podnikov vyrábajúcich podľa ekologickej výrobnej metódy, charakteristiky a pôvod podhubia; keďže sa vzhľadom na to prípravné práce majú začať načas, aby sa skončili pred koncom prechodného obdobia; keďže dĺžka prechodného obdobia môže byť prehodnotená na základe určitého vývoja vzhľadom na dostupnosť slamy a hnoja z ekologickej výroby; keďže opatrenia ustanovené v tomto nariadení sú v súlade so stanoviskom výboru uvedeného v článku 14 nariadenia (EHS) č. 2092/91, PRIJALA TOTO NARIADENIE: Článok 1 Príloha I k nariadeniu (EHS) č. 2092/91 sa mení a dopĺňa, ako je uvedené v prílohe k tomuto nariadeniu. Článok 2 1. Toto nariadenie nadobúda účinnosť 1. decembra 1998. 2. Odchylne od ustanovení bodov 5.1 a 5.2, prílohy I počas prechodného obdobia, ktoré uplynie 1. decembra 2001, sa môžu používať: - produkty uvedené v bode 5.1 písm. a) prílohy, ktoré nepochádzajú z hospodárstiev vyrábajúcich podľa ekologickej výrobnej metódy, ale spĺňajú požiadavky uvedené v zarážkach 1 až 4 časti A prílohy II k nariadeniu (EHS) č. 2092/91, - a/alebo produkty uvedené v bode 5.2 prílohy ktoré nepochádzajú z hospodárstiev vyrábajúcich podľa ekologickej výrobnej metódy, ale spĺňajú, tam, kde je to relevantné, požiadavky uvedené v časti A prílohy II k nariadeniu (EHS) č. 2092/91, ak produkty uvedené v bode 5.1 písm. a) a 5.2 nie sú dostupné z hospodárstiev vyrábajúcich podľa ekologickej výrobnej metódy a ich potrebu uznáva kontrolný orgán alebo subjekt. V takýchto prípadoch bude označovanie a propagácia obsahovať vyhlásenie tohto znenia: "Huby pestované na substráte z extenzívneho poľnohospodárstva, ktoré je počas prechodného obdobia povolené v ekologickom poľnohospodárstve". Slovo "ekologickom" v tomto vyhlásení, kdekoľvek v označení alebo v reklame, nesmie byť výraznejšie ako ostatné slová vo vyhlásení. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 4. septembra 1998 Za Komisiu Franz FISCHLER člen Komisie _______________ PRÍLOHA Do prílohy I k nariadeniu (EHS) č. 2092/91 sa dopĺňa bod 5 tohto znenia: "5 Na výrobu húb sa môžu používať substráty, ak pozostávajú len z týchto zložiek: 5.1. maštaľný hnoj a živočíšne výkaly (vrátane produktov uvedených v zarážkach 1 až 4 časti A prílohy II k nariadeniu (EHS) č. 2092/91): a) buď pochádzajúce z hospodárstiev vyrábajúcich podľa ekologickej výrobnej metódy; b) alebo spĺňajúce požiadavky uvedené v zarážkach 1 až 4 časti A prílohy II k nariadeniu (EHS) č. 2092/91, len do 25 %(*), a len ak produkt uvedený v bode 5.1 písm. a) nie je dostupný; 5.2. produkty poľnohospodárskeho pôvodu, ktoré nie sú zahrnuté do bodu 5.1 (napr. slama) pochádzajúce z hospodárstiev vyrábajúcich podľa ekologickej výrobnej metódy; 5.3. chemicky neupravená rašelina; 5.4. drevo neupravené chemickými produktmi po sťatí; 5.5. minerálne produkty uvedené v časti A prílohy II k nariadeniu (EHS) č. 2092/91, voda a pôda. __________________ (*) Percentuálne množstvo je vypočítané z hmotnosti všetkých zložiek substrátu (s vylúčením povrchového materiálu a akejkoľvek pridanej vody) pred kompostovaním." __________________________ [1] Ú. v. ES L 198, 22.7.1991, s. 1. [2] Ú. v. ES L 202, 30.7.1997, s. 12.